Doho

Doho, ankaŭ DaŭhoDaŭho: La poŝkalendaro de Monato kaj PIV uzas por ĝi la nomon Daŭho; MAS kaj Le Monde diplomatique en Esperanto: Doho. kaj Dohao, (الدوحة – altarabe ad-Dauha, en la loka araba dialekto ad-Dōha) estas ĉefurbo de Kataro. La urbo situas ĉe la orienta parto de la eta duoninsulo ĉe la Persa Golfo. 

 Etimologio 
La nomo de la urbo verŝajne devenas de la araba vorto Ad-Dawḥa , kiu signifas "granda arbo"  . Ĉi tio eble rilatis al elstara arbo, kiam la limoj de la moderna urbo ankoraŭ gastigis malgrandajn fiŝkaptistajn vilaĝojn.

 Geografio 
La areo de la urbo estas 158.72 km² . Terakirado laŭlonge de la marbordo aldonis proksimume 400 hektarojn da tero kaj 30 kilometrojn da marbordo al la areo de la urbo. Ekzemple, la Internacia Flughaveno Hamad situas sur reakirita tereno aldonita al la urbo.

 Klimato 
La klimato de Doho, kiel tiu de la tuta Araba Duoninsulo, estas ekstreme varma kaj tropika dezerto.  La averaĝa jara temperaturo estas 27 , tio varias inter 17-35. Jare pluvas nur 75 mm. Inter majo-novembro ĝenerale neniam pluvas.

 Historio 
Doho estis fondita en 1850 kaj origine nomiĝis Al-Bida.

La urbo fariĝis la ĉefurbo de la brita protektorato de Kataro en 1916 kaj restis la ĉefurbo kiam Kataro akiris sendependecon en 1971.

En 1973 la Universitato de Kataro estis malfermita en Doho, en 1975 la Nacia Muzeo de Kataro kaj en 1996 la araba satelita televidkanalo Al Jazeera komencis dissendi al ĉiuj arabaj landoj,  Ekde marto 2011, Libya TV, la libia opozicia kanalo, ankaŭ dissendas de Doho.

 Loĝantaro 
Laŭ la stato de 2020 en la urbo  vivis  (pli ol 70% viroj) sur areo de  kvadrataj kilometroj, kio rezultigas loĝdenson de  loĝantoj/km².  Doho ankaŭ fariĝis hejmo al elmigrantoj de Usono, Francio, Britio, Sud-Afriko, Norvegio kaj multaj aliaj landoj.

 Edukado 
Proksime al Doho estas Eduka Urbo, areo dediĉita al esplorado kaj edukado. La urbo estas hejmo de la Universitato de Kataro kaj kampuso de HEC Parizo (HEC Paris).
 HEC Paris, Doho

 Ekonomio 
La plej gravaj industriaj branĉoj estas la nafta industrio kaj fiŝkaptado. Doho estas ankaŭ grava aviada centro. Doho evoluos en sportan, libertempan, financan kaj edukan centron - tiel konkurante kun Dubajo kaj Abudabio.

 Eventoj 
Novembre de 2001 komenciĝis en Doho la 9-a Mondkomerca Rondo de Ministra Konsilio de la Monda Organizo pri Komerco (MOK), la t.n. Doha-rondo.

La Aziaj Ludoj de 2006 okazis en Doho.

Doho estis la Araba Kultura Ĉefurbo de la jaro 2010. 

La 18-a Klimata Konferenco (COP18) okazis en Doho de la 26-a de novembro ĝis la 7-a de decembro 2012.

Ĝi estas unu el la proponitaj lokoj por la Futbala Mondpokalo 2022 en Kataro.

 Vidindaĵoj 
La urbo gastigas diversajn moskeojn, kies arkitekture varias de tre simplaj ĝis imponaj kaj modernaj. La Moskeo de la Eduka Urbo desegnita de la hispana arkitektura firmao Mangera Yvars Architects estas populara turisma allogaĵo, ĉefe pro sia impresa aspekto. En 2008, Doho ricevis sian unuan katolikan preĝejon, "Nia Sinjorino de la Rozario". Ĝi estas la unua kristana preĝejo en la lando ekde la islama ekspansio(de) Kirche von Doha: Ein neues Haus für Katholiken im Mittleren Osten, FAZ, la 20-an de marto 2008..  Mesoj estas celebrataj tie en la araba, angla, itala, hispana kaj aliaj lingvoj. 

 La perla insulo 
La Perla Insulo (arabe Al-Lu'lu'a - al-Luʾluʾa, signifante "la perlo"), ankaŭ merkatigata kiel "La Riviera Arabia", estas 400-hektara artefarita insulo situanta proksimume 330 metrojn for de la orienta marbordo de la Emirlando Kataro. La tre enkaviĝa insulo situas proksimume 11 kilometrojn nordoriente de la centro de Doho.

 Servoj 
 Nacia Biblioteko de Kataro
 Universitato de Kataro
 Aliaj vidindaĵoj 

 La Araba Muzeo de Moderna Arto (MATHAF) , fondita en 2010, ekspozicias modernan kaj nuntempan arton de arabaj artistoj. La kolekto konsistas el pli ol 9 000 artaĵoj. 

 Muzeo pri Islama Arto (Doho)
 Nacia Muzeo de Kataroeta|maldekstre|800x800px|La negoca kvartalo

 Vidu ankaŭ 

 Listo de urboj de Kataro
 Metroo de Doho
 La Dohaj Debatoj

 Referencoj 


Kategorio:Ĉefurboj de Azio
Kategorio:Urboj de Kataro